
O mărturie 


Este limpede pentru orice om cinstit, că gloatele nu se 
îndrumează ele, de capul lor. „Suveranitalea poporului“ este una 
dintre cele mai viclene minciuni — între toate, câte au răsunat 
în timpurile din urmă, la urechea mulțimii. 

Din contră, vieața fiecărui neam, în fiecare epocă, atâta 
prefueşte, cât prețuesc bărbații săi reprezentativi. — Cu un om 
mare, chiar un neam puțin numeros poate ajunge la isprăvi de 
seamă ; cu un om mic la cârmă, chiar vasul cel mai mare şi 
mai tare se poate isbi de stânci şi poale ajunge o plavie ne- 
mernbică, în voia vânturilor şi a valurilor. 

Prin urmare, datoria cea dinlâi a istoricului este să cer- 
celeze deaproape pe fruntașii fiecărei epoce (nu numai pe cei 
vrednici, ci şi pe cei nevrednici, de oarece şi mişeii pot avea 
influență asupra soartei unui neam). 

În legătură cu întregirea hotarelor Daciei (evenimentul cel 
mai însemnat, pentru noi, de ia Decebal şi Traian până azi), 
istoriograful va trebui numai decât să amintească şi pe Aurel 


Popovici. 
E 3 


Ce-a reprezentat el pentru neamul din care se născuse ? 

O minte limpede şi o voință hotărită întrun timp de mare 
clătinare socială şi politică, 

Conducătorii poporului român, de la mișcarea lui Tudor 
până azi, se împart in două : 

Români întregi, cum fusese şi Olteanul din Viadimiri, cel 
care pornise la luptă „imbrăcat cu camaşa morţii“ ; şi 

* Pseudo- Români (adică „înstrăinați* de neam, fie prin ames- 
tecul de sânge, fie prin creşterea lor sub influența streinilor). — 
Nu era puțin lucru să capeți suflet de „Beamter* austriac (titlu 

şi leafă, ca suprem ideal), ori de iobag unguresc (servilism şi 
leafă), sau de nacialnic rus, gata să facă mătanii în fața 
pravoslavnicului Țar. 

Şi tot aşa, nu era lucru de glumă să fii „dichisit la cap“ 
de guvernante franceze, germane ori engleze spre a deveni un 
fel de maimufoiu „european“ gata să imite tct ce vedea mai 
bătător la ochi aiurea... 

Nenorociţi de aceștia au fost destui de la Nistru până la 
Tisa, iar bânățeanul Popovici îi cunoscuse de aproape încă din 
copilărie (la Lugoj, Braşov şi Beiuş), apoi, mai târziu, la Viena, 
Pesta şi Graz, în cele din urmă şi la Bucureşti, unde a putut 
analiza pe îndelete „pătura suprapusă“, atât de exact zugrăvită 
de Eminescu. 

Văzuse deci destui Pseudo-hkomâni şi le spuse verde în faţă: 

„+... mai Sfinte decât toţi sfinţii pământului sunt con- 
dițiile primordiale ale culturii unui neam. Şi sfinți nu sunt 
decât aceia care le întăresc. Iar toți aceia, care le slăbesc, 
sunt cărturari nepricepuţi, farisei sau vameşi, — ori cine 
ar fi ei“, 

Nu ştim ce-ar mai zice azi energicul censor, dacă ar vedea 
după 20 de ani de la Unire, purtarea de slugă a iobagilor 
intelectuali, care vorbesc şi acum ungureşte, — ba unii îşi trimit 
şi copiii la Pesta, ca un fel de „asigurare pentru orice împre- 
jurări“, ori găvăresc ruseşte, ca în vremea cnutului, sau sunt 
„deutsch erzogen“... la doi paşi de mormântul de la Putna! 


De bună seamă, unor astfel de caricaturi, Popovici le-ar 
spune în faţă tot ce li se cuvine. — Ca om dintr'o bucată, el 
HU cunoscuse în vieața sa decât o singură atitudine : să stea 
drept în fața tuturor streinilor, bizuit numai pe făptura sa de 
Român și pe numele neamului său. 

Și cu acest gând a şi lucrat. 


Ei 


Prigonit de tribunalele maghiare şi condamnat la închisoare, 
el a descălecat în Bucureşti, unde apăruse „Memoriul Studenţilor“. 
Privirea, vorba, gestul — energie. Fostul medicinist căpătase 
deprinderi de chirurg : Tâia țără cruțare tot ce trebuia înlăturat. .. 
Cetitorul va vedea în paginile ce urmează care a fost axa 

cugetării sale. — E destul să amintim doar atât: între tinerii 
de atunci, el era urmaşul cel mai înflăcărat al tradiției de la 
România Jună, întemeiată pe doctrina lui Eminescu. 

„Precum edera de arbor...“, aşa sa legat apoi toată 
vieața sa numai de idealul națiunii: desvoltarea liberă a nea- 
mului românesc, pe pământul dacic liberat de influența streinilor 
şi a tuturor veneticitor. — Ceeace Eminescu urzise la Putna, în 
cel dintâi congres pan-românesc, au continuat cu o sfântă stăruință 
cei din generația lui Popovici. (E drept că, înainte de 1914, el 
se oprise la formuia transitorie a federalizării tuturor națiunilor 
din monarhia austro-ungară. Dar, dacă ideea că Austro-Ungaria 
nu mai poate dura pătrunsese sufletul atâtor publicişti şi oameni 
politici din Anglia, Franța, Italia şi chiar din Germania, — ba 
şi din Austria (Frane Ferdinand) — meritul cel dintâi al lui 
Aurel Popovici este. Nimeni nu pusese un diagnostic mai precis 
decât autorul vestilei Replice... Bolnavul era așa dar pregătit 
pentru masa de operație a celui dintâi congres european). 

E sigur că dacă suferințele şi munca neadormită n'ar fi 
curmat firul zilelor lui Popovici, lumea politică ar fi văzut la 
Versailles un spectacol unic: fostul doctor Clemenceau, operând 
alături cu cel care cunoştea mai bine decât oricine falsele pan- 
samente ale monstrului cu două capete,unul nemțesc, altul unguresc. 

Mare pierdere pentru neamul nostru şi în deosebi pentru 
hotarele statului român — moartea lui Aurel Popovici. —: I)e 
bună seamă, granița întărită de semnătura lui Pasici ar fi rămas 
neclintită, iar Sârbii ar fi fost mulțumiți şi fericiți cu ceea ce ei 
singuri ceruseră ; colțul de pământ din fața Belgradului. 

Apoi, tot aşa de mare pierdere şi pentru vieața noastră 
internă de la Unire până azi. Perioada de umbră a hRegenței 
m'ar fi existat. Cu oblojeli băbeşti, Aurel Popovici n'ar fi umblat. 
Și nici cu tertipuri de partid. — Cel care cheltuise până şi averea 
copiilor săi pentru „chestia națională“, ar [i dat țării întregite 
exemplul unei vieţi ca a lui Masaryk, tovarășul său de luptă, 
de la Viena. Bănăţeanul Popovici nu era din aluatul nedospit 
al celor care se ascund în dosul altora, ci totdeauna era gata 
să păşască în țrunte, ca acei consuli romani, cari jertfiau chiar 
pe ai ior pentru res publica. 

Aceasta e mărturia pe care o dau fără cea mai mică 
şovăire. 

Întrun organ de publicitate, am propus mai de mult să se 
adune tot materialul necesar unei biografii complete despre 
omul de stat Aurel Popovici. Cât răsunet va fi avut acea pro- 
punere, nu ştiu. Dar mi sa părut că e o reală pagubă să nu 
cunoască generația de azi vieața de muncă a celui care îşi 
închinase toate puterile sale gândului de întregire politică a 
neamului românesc. 

De aceea, consider ca o fericire că însuşi Preşedintele 
„Societății pentru cultură“ şi-a luat sarcina să arate contempo- 
ranilor cine a fost Aurel Popovici. 

Sperăm că această cărticică va fi inceputul unei opere mai 
întinse 1), menită a lămuri pe urmaşi asupra epocei de clătinare, 
prin care a trecut neamul românesc tocmai atunci, când i se 
cerea mai multă concentrare de energie şi o deplină unitate de 
conducere spre a consolida definitiv neamul şi statul, potrivit 
cu destinul său istoric. 

De aceea, moartea lui Aurel Popovici — fără putință de 
îndoială — a fost o nenorocire pentru întreaga națiune, 

Mărturisirea aceasta, sunt sigur, că va fi iscălită de toți 
cei care l-au cunoscut şi de toți urmaşii, când vieafa sa va [i 
ştiută cu deamănuntul. 

În deosebi tineretul, care trăeşte azi din cugetul lui Emi- 
nescu, va ceti cu real folos paginile ce urmează; iar cei din 
„Ţara de sus“ işi vor aminti că şi în colţul acela al pământului 
românesc a trăit un alt Popovici, pe care numai prostia şi 
răutatea omenească l-au impiedecat de a da neamului său tot 
ce putea, 

Deocamdată, toţi cei sănătoşi la suflet vor găsi în cartea 
de față un adevărat isvor de sănătate. 


1 August, 1937. S. MEHEDINŢI 


1) Până atunci vor eşi, poate, la iveală şi tot ce a mai rămas nepublicat 
din scrisul lui A, Popovici. Vreo 4—5 coale erau tipărite chiar de el dintr'o 
operă „Renaşterea Naţională“, 

Vi, i-a fost o luptă necurmată în slujba celor mai 
nobile idealuri ale neamului. A sacrificat carieră, a jertfit 
avere, a înfruntat sărăcia, şi-a cheltuit fără cruțare sănătatea, 
n'a ocolit nici o suferinţă în această luptă fără răgaz pentru 
drepturile istorice ale neamului românesc. Energie neistovită, 
bogăţie sufletească mereu hrănită cu aviditate de o cultură 
vastă şi multilaterală, luminată de o inteligenţă neobicinuită, 
Aurel C. Popovici a fost un gânditor politic în înţelesul 
cel mai nobil al cuvântului şi un om de acţiune în acelaş 
timp. Unul dintre cei mai mari gânditori politici ai Ro- 
mânilor ardeleni, Aurel C. Popovici, este, după Eminescu, 
reprezentantul cel mai temeinic şi mai documentat, al 
gândirii politice româneşti, din trecut. Acest fiu al Banatului 
a fost un îndreptar spiritual al neamului românesc şi, în 
acelaş timp, unul dintre acei Români cari prin gândirea şi 
fapta lor au îndrumat şi viaţa sufletească a altor popoare. 
Din gândirea politică a lui Aurel C. Popovici a rămas 
până astăzi actual ceea ce era esenţial, a pierdut din 
actualitate aceea ce era legat de momentul trecător al 
istoriei, a câştigat însă în valoare concepţia naționalistă a 
lui Aurel C. Popovici. Marele nedreptăţit ce-şi doarme 
somnul de veci departe de ţara pe care a iubit-o cu tot 
focul sufletului său generos de Român, este în această 
privinţă un precursor al ideologiilor politice ce-şi fac drum 
în zilele noastre. Ceea ce astăzi se experimentează şi se 
caută, este cristalizat în gândirea lui A. C. Popovici. O 
cunoaştere mai precisă a gândurilor sale ar cruța căută- 
toriior de astăzi multe desamăgiri, iar acelor cari ar urma 
să fie supuşi acestei experimentări multe dureri. 

lată pentru ce este necesar să încercăm schiţarea 

chipului spiritual al lui A. C. Popovici, nu numai pentru 
a arunca o rază din lumina dreptăţii asupra unui mare 
nedreptăţit, ci mai vârtos pentru a vedea dacă din chipul 
lui nu se va desprinde mai multă lumină pentru toţi aceia 
ce caută drumuri noui pentru înălțarea neamului. 


Născut în 4 Octomvrie 1863 în Lugojul Banatului, 
fiul  meseriaşului Constantin Popovici, trece din orăşelul 
copilăriei sale, unde-şi urmase şcoala până'n clasa a două 
de liceu, la liceul din Braşov, cunoscut şi peste graniţele 
Ardealului dinainte de război ca centru de viaţă şi de 
cultură românească. Sărăcia, care a ros şi roade încă rădă- 
cinile vlăstarelor viguroase ale acestui neam, îl silesc să 
plece, după 3 ani, la Beiuş unde-şi ia bacalaureatul în 
anul 1884. Înscrie în 1885 medicina la Viena, pasiunea 
lui îl mâna însă către alte domenii. După trei ani de studii 
închinaţi mai mult problemelor sociale şi istorice ale neamu- 
lui românesc, ameninţat să fie înăbuşit de teroarea şi perfidia 
dualismului austro-maghiar din 1867, Aurel C. Popovici 
se căsătoreşte în 4 Noemvrie 1888 cu aceea ce avea să-i 
devină pentru toată viaţa tovarăş înţelegător al idealurilor 
pentru care a luptat şi sprijin plin de afecţiune în marti- 
rajul vieţii sale. Mutându-se la Graz continuă încă 3 ani 
ucenicia. Temperamentul de luptător îl îmbrânceşte în 
vârtejul luptei naţionale, din care nu-l va mai scoate decât 
moartea venită prea de vreme. Prilejul care l-a determinat 
să intre în luptă a fost polemica ce izbucni tocmai atunci 
între studenţimea română şi cea maghiară. 

Constituţia dualistă din 1867 desfiinţase drepturile 
Românilor ca naţiune în Ardeal şi deslănţuise teroarea 
Ungurilor cari încep politica de „zdrobire a naționalităților“, 
În faţa acestei terori, a abuzurilor şi a corupției maghiare, 
partidul naţional român din Ardeal decretează în anul 1881 
pasivitatea politică. O deprimare morală de cimitir se 
coboară peste văile Ardealului. Orice rezistenţă părea inutilă. 

Din ţara liberă care se găsia în plină prefacere de re- 
Organizare nu putea veni nici un ajutor eficace. 

În primii ani din ultima decadă a secolului trecut se 
produc, în această atmosferă de depresiune a vieţii politice 
din Ardeal, două evenimente în cari Aurel C. Popovici 
are roluri hotăritoare. Ele constituie botezul de foc al 
eroului şi dau prilej de manifestare temperamentului său 
de luptător tenace, culturii, inteligenţei şi credinţei neînvinse 
ale acestui ales exemplar al rasei noastre. 

Despotismul şi brutalitatea maghiară cu care se ex- 
termina elementul românesc din Ardeal, ating în anul 1891 
culmi ale cruzimei care provoacă protestul studenţilor din 
România liberă. Aceştia se adresează în anul 1891 lumii 
civilizate printr'un memoriu, denunţând atentatul Maghiarilor 
împotriva elementului românesc din Ardeal: Memoire des 
6tudiants universitaires roumains Sur la situation des 
Roumains de Transylvanie et de Hongrie, Bucarest, 1891. 
Studenţii unguri încearcă să răspundă acestui rechizitoriu 
printr'o broşură întitulată: Les Roumains et la nation 
hongroise. Reponse au memoire des €tudiants univer- 
Sitaires roumains sur la situation des hRoumains de 
Transylvanie et de FHlongrie, Budapest, 1891. Ei afirmă 
în acest răspuns că „Românii ungari“ n'au nici un motiv 
să se plângă împotriva „patriei maghiare“. 

Studenţii români n'au putut lăsa fără replică acest 
răspuns. Materialul a fost adunat de mai mulţi studenţi, 
iar Aurel C. Popovici, care-şi făcea studiile la Facultatea 
de medicină din Graz, a fost însărcinat cu redactarea 
replicei. Replica a fost redactată în cinci limbi: română, 
franceză, engleză, italiană şi germană. Cheltuielile de tipar 
au fost acoperite prin contribuţie publică, colectată dela 
toți Românii, cari au primit cu entuziasm ştirea că se va 
da răspunsul cuvenit minciunilor maghiare. Lucrarea aceasta, 
care marchează o epocă în lupta noastră împotriva Ma- 
ghiarilor, n'a purtat numele iniţiatorului şi autorului ei, ci 

a fost prezentată ca operă a studenţimei române. Ea a 
apărut sub titlul: La Question roumaine en Transylvanie 
et en FHongrie. Replique de la jeunesse universitaire 
roumaine de la Transylvanie et de la Hongrie ă la 
Reponse faite par la jeunesse universitaire magyare 
au Memoire des ctudiants universitaires de Roumanie. 
Avec une carte ethnographique de Il Autriche-Hongrie et 
de la Roumanie. Vienne, Budapest, Graz, Cluj, 1892. 


Această replică este un studiu de documentare precisă 
ştiinţifică. Tonul viguros şi de înaltă demnitate a acestei 
opere, — căci replica e o operă de ştiinţă, o mărturisire 
a drepturilor şi a credinţei româneşti şi un rechizitoriu 
biciuitor în acelaş timp, — a înfuriat îngâmfarea maghiară. 

Presa a cerut confiscarea acestei scrieri „revoluționare“, 
distrugerea acestei „opere de trădare“ şi „pedepsirea exem- 
plară a studenţilor români“. Cartea a putut fi confiscată şi 
distrusă, dar adevărul mărturisit în ea a rămas multă vreme 
izvor de credinţă şi armă de luptă pentru Românii asu- 
priţi. Conţinutul ei a fost atât de temeinic documentat, 
încât ea a stors unui profesor dela Facultatea de drept din 
Budapesta următoarea mărturisire : „tot ce se afirmă în 
Replică este dovedit prin acte şi prin urmare nu putem 
nega nimic cu toate că ne revoltăm de agitația care se 
face prin această carte în mod vădit contra naţiunei ma- 
„ghiare şi a statului unitar maghiar“ ?). 

In ziua de 27 August 1892, pe când se întorcea dela 
Sinaia, Aurel C. Popovici este arestat la Predeal ca răs- 
pânditor al Replicei, dus sub baionete, închis la Cluj şi 
condamnat de curtea cu juraţi la 4 ani închisoare, 5000 
coroane amendă şi cheltuieli de judecată. Presa maghiară 
a început o campanie vehementă cerând. revizuirea pro- 
cesului şi condamnarea la muncă silnică pe viaţă a pre- 
supusului autor. 


1) Cf. Dr. Marius Sturza, Aurel C. Popovici în ziarul Patria (Cluj) 26 
lulie 1923 şi urm. 

In acelaşi timp (1893—1894) se desbătea şi procesul Me- 
morandum-ului. După apariţia Replicei, Comitetul Partidului 
Naţional a alcătuit memoriul pe care o deputaţie de ţărani 
şi intelectuali avea să-l prezinte împăratului la Viena, 
Ungurii au zădărnicit audiența, Din iniţiativa deputatului 
socialist-creştin Lueger s'a organizat o manifestare la pri- 
măria veche din Viena în cinstea delegaţiei româneşti. Aici 
s'a stabilit o solidaritate de luptă între Români şi celelalte 
naţionalităţi din Austro-Ungaria. Aurel C. Popovici a 
câştigat presa creştină austriacă pentru cauza românească, Un- 
gurii au deschis acţiune publică împotriva Comitetului Parti- 
dului Naţional, care a fost apoi aruncat în temniţele ungureşti. 

In urma hotăririi Comitetului Partidului Naţional, 
Aurel C. Popovici nu se supune pedepsei. Reuşind să fie 
pus în libertate provizorie pentru 14 zile, pleacă, împreună 
cu Valer Branişte, care s'a oferit să-l însoțească, în Austria, 
de aici în Italia şi mai departe, cu un vapor francez de 
mariă, ajunge în ţara liberă la Galaţi. Pribegia începută 
acum nu va lua sfârşit până la capătul vieţii sale de 
luptător fără odihnă pentru drepturile neamului său. 
Oamenii plămădiţi din aluatul lui Aurel C. Popovici nu 
se înduioşează în faţa suferinței şi nu găsesc răgaz pentru 
durerea şi nedreptatea proprie. 

Ungurii înfuriaţi că le-a scăpat victima, lungă vreme 
vânată de ei, au aruncat în închisoare pe girantul Institutului 
Tipogratic din Sibiu unde a fost tipărită Replica, pe tânărul 
M. N. Roman, care distrus de cele 18 luni de temniţă, 
muri în urma tuberculozei contractate între zidurile închisorii. 
În aceeaşi tipografie A. C. Popovici tipăreşte „Chestiunea 
naționalităților şi modul soluțiunii sale în Ungaria“, 
Sibiu, 1894, 

Ajuns în ţara liberă unde este primit cu căldură şi 
prietenie, Aurel C. Popovici începe o viaţă nouă. Cheltuind 
toată averea soţiei, în lupta de până acum, e nevoit să-şi 
asigure traiul funcţionând ca profesor de limba germană 

şi de igienă la Seminarul Nifon şi la Şcoala de război din 
Bucureşti. Desfăşoară în acest timp o bogată activitate 
reviste din presa europeană. Scrie manuale didactice pentru 
limba germană, conduce într'o vreme revista „Sămănătorul“, 
încearcă editarea unui mare cotidian „România Jună“, prin 
care a pornit lupta „împotriva civilizaţiei evreo-levantine“*, 
„pentru naţionalizarea vieţii noastre publice, pentru noui 
orizonturi, orizonturi ale neamului românesc în carne şi 
Oase, nu ale unuia pe hârtie“. Dintre lucrările scrise în 
această epocă amintim „Renașterea Naţională“ a cărei 
manuscris s'a pierdut, fără să vadă lumina tiparului pentrucă 
editorul n'a văzut în această lucrare un succes de librărie. 


Spiritul său însetat de lumină se îndrepta spre toate 
culturile pentru a-şi aduna roade. O aleasă calitate a lui este 
puterea cu care a asimilat o vastă informaţie culeasă din toate 
domeniile ştiinţelor, dela toate popoarele. Aurel C. Popovici 
a rămas până la sfârşit Românul identificat cu sufletul şi 
cu aspiraţiunile întregului românism. Un mare poliglot, 
cunoscător al tuturor limbilor mari din Europa, Aurel C. 
Popovici a rămas Român autentic, cu sufletul neschimonosit 
de toate culturile cari i-au îmbogăţit mintea, fără să-i 
clintească temeliile româneşti. Aceste temelii erau aşezate 
pe tradiţia poporului reflectată în literatura populară şi în 
înţelepciunea vieţii lui cotidiene, pe religia creştină, pe 
cultura autentic românească în care el aşează la loc de 
cinste deosebită pe Iordache Golescu. 

lată în această privinţă propria-i mărturisire prinsă în 
prefața broşurei postume publicată de S. Mehedinţi sub 
titlul : „Că/ăuza fericirii adică învățătura vieții după 
sfânta evanghelie şi după învățăturile boerului Iordache 
Golescu“ : „Eu, care am făcut această întocmire, tare multe 
cărți mari şi late am cetit în viaţa mea. Cetit-am asemenea 
cărți în limba noastră românească, care este dulce ca un 
fagure de miere, cetit-am şi foarte multe cărţi în limba 

veche grecească, italienească, spaniolească şi ungurească. 
Dar în toate cărţile din lume, eu mai multe şi mai bune 
învățături n'am găsit ca în Sfânta Evanghelie a Mântui- 
torului nostru Isus Christos şi apoi în Povăţuirile bătrânului 
boer Iordache Golescu, din Goleşti în Ţara Românească“. 
Învățăturile străine le-a adunat şi le-a publicat într'o 
colecţie de maxime întitulată : „Cuvinte înfelepte'. 


Lucrarea care cuprinde gândirea politică a lui Aurel 
C. Popovici este colecţia de eseuri şi de articole publicate 
în anul 1910 sub titlul: ,„.Nafionalism sau democrație, 
O critică a civilizațiunii moderne“. Doctrina naţională a 
lui Aurel C. Popovici este astăzi tot atât de actuală ca 
atunci când ea a fost scrisă. Fără teamă de exagerare 
putem afirma că astăzi viaţa naţională se mişcă pe liniile 
gândirii lui Aurel C. Popovici. El este un precursor şi un 
pregătitor al vremurilor de astăzi. 


Cursul istoriei s'a accelerat, evenimentele s'au preci- 
pitat, premisele s'au inversat. S'a înfăptuit unitatea naţională 
mai curând decât a prevăzut mintea vizionarilor. Gândurile 
lui A. C. Popovici despre rosturile spirituale ale neamului 
românesc, despre căile progresului românesc, luminează şi 
astăzi cu aceeaşi strălucire, cu aceeaşi actualitate. „Al 
semnelor vremii profet“ îl numeşte el pe Eminescu, în 
acelaşi sens îl putem numi şi pe el profet al zilelor de astăzi. 

Muncitor pe ogorul tradiţiei strămoşeşti, inspirându-se 
din viaţa de trudă a plugarului, el curăță mai întâi terenul 
de buruiene. Lupta lui se îndreaptă împotriva democraţiei 
marxiste şi a civilizaţiei cosmopolite, corolarul acestei de- 
mocraţii. Acestei probleme îi închină partea întâia din 
„Naţionalism sau democraţie“ întitulată : Critica civili- 
zaţiei cosmopolite. 

Naționalismul este „cea mai firească şi cea mai legitimă 
revoltă a naturei siluite a popoarelor, o reacțiune în contra 
sistemului de nivelare cosmopolită, în contra străduinţelor 

brutale de intervenţie a unor State ajunse pe mâna unor 
adevăraţi visători sau chiar vandali în politică şi cultură“. 


„De când se vorbeşte de nafionalism ?: — „De 
când nu se mai practică. De când statul a părăsit politica 
veche a bunului simţ şi a înlocuit-o cu artificii, cu teorii 
de exagerată centralizaţie şi uniformitate, de egalitate la 
suprafaţă“ (p. 3). 

Aurel C. Popovici nu se sfieşte să spuie lucrurilor 
pe nume. El nu cunoaşte ocolirea tactică a adevărului şi 
nici înfrumusețarea lui cu făţarnice flori de stil. lată sentinţa 
lapidară împotriva democraţiei cosmopolite : 


„Defectul fatal al oricărei democraţii e însuş principiul 
majorităţii suverane. Pentrucă faptul în sine că o politică 
Oarecare întruneşte o majoritate de voturi, nu însemnează 
de loc că acea politică corespunde cu adevărat intereselor 
reale ale ţării, nu însemnează de loc că acea majoritate ar 
fi având o voinţă înțeleaptă; nu însemnează nici măcar 
că acea majoritate ar fi existând de fapt. Mai adesea, ma- 
joritatea e o simplă scamatorie electorală, şi chiar atunci 
când e reală, ea nu e în politică decât o iluzie. IDe aceea, 
oamenii politici, cu oarecare experienţă în materie, n'au 
considerat-o şi nu o consideră decât ca un malum neces- 
sarium când n'au încotro, dar şi atunci numai ca un 
simplu element decorativ al politicei lor personale“ (p. 10). 


„... între naționalism şi democratism adevărat e 
o antiteză organică, dezastruoasă pentru cel dintâi. 
Dezastruoasă, dacă nu azi, atunci mâne sau poimâine, dar 
în orice caz. Pentrucă naționalism însemnează îngrijirea 
în prezent ca viitorul naţionalității să nu fie primejduit. 
Al naționalității, nu numai al poporului! Ceea ce con- 
stituie o enormă, o esenţială deosebire politică“ (p. 16). 

Cari sânt mijloacele de apărare împotriva cosmopo- 
litismului democratic distrugător de neamuri? Înainte de 

opune civilizaţiei cosmopolite împotriva căreia se îndreaptă 
fără milă săgețile ironiei sale sângeroase. 

„Atât e de adevărat că în viața naţiunilor, cultura 
sufletească, naţională a fost şi va fi totdeuna acel David 
din Si. Scriptură care, deşi tânăr şi mic, dar aprins de 
idealurile neamului său, a biruit pe Goliat, acea namilă 
de uriaş îngâmfat, al cărui nume în limba ebraică însem- 
nează: „strălucire“ ... Şi civilizaţia noastră, fără cultură 
naţională, e plină de „strălucire“ electrică, de automobile, 
de telegrafie fără sârmă, de gazete cotidiane, de programe 
din care străluceşte „ştiinţa“ democraţilor, „soluţiile lor 
sociale“, pânticeasca aspirație „a celor mulţi“ şi binevoi- 
toarea toleranţă provizorie pentru patria „medievală“, vre- 
melnică, ce nu se poate asemăna cu patria planetară, cu 
Statul democraţiei sociale pe care ni-l dulghereşte „ştiinţa 
socială“, civilizaţia incultă“ (p. 23). 

„„.. mai Sfinte decât toţi sfinţii pământului sunt 
condiţiunile primordiale ale culturii unui neam. Și sfinţi 
nu Sunt decât aceia cari le întăresc. Și toți aceia cari 
le slăbesc, sunt cărturari nepricepuţi, farizei sau vameşi, 
oricine ar fi ei“ (p. 25). 

„... cultura naţională nu e floare de câmp; dar nici 
de seră artificială. E o floare de grădină. Trebuiesc libertăţi. 
Dar ele implică şi restricţii, atât în viaţa politică cât şi în 
răspândirea ideilor şi a cunoştinţelor de tot felul. Mai ales 
dacă poporul nu are o cultură naţională veche, puternică, 
rezistentă. Apoi civilizaţia de azi răspândeşte excese de 
„lumină“. De aceea şi vedem atâtea minţi ofilite, atâtea 
inimi pârjolite, atâtea uscături şi secături ce scânteiază 
„lumină“ din mlaştini . ..“* (p. 21). 

„Civilizaţia incultă“* este negația culturii naţionale. 
„Omenirea e o abstracţie, un cuvânt. Ea nu trăeşte şi nu 
poate trăi decât prin naţionalităţile ce o alcătuesc.“* Verva 
lui Aurel C. Popovici, susţinută totdeauna de o informaţie 
temeinică, loveşte cu biciuri de foc în democraţia cosmopolită. 

„Pot retorii şi sofiştii să declame cât or vrea. Pot să 
ne înalțe pe noi „poporul suveran“, până'n nori. Adevărul 
ştiinţific este că toată civilizaţia noastră generală, d. p. 
cea europeană, se reduce la ideile şi iniţiativa unei infime 
minorităţi de oameni mari.“ (p. 104). 

„Un stat nu-i nimic fără popor sau cu un popor 
nedreptăţit, nemulțumit. Dar nici poporul fără stat nu 
poate fi.** lar de condus poporul, mulţimea nu-l ştie con- 
duce. Nu-l conduce de fapt decât o infimă minoritate de 
oameni, şi mai mari şi mai mici, după împrejurări. Acesta-i 
un adevăr în afară de ori şi ce discuţii. Nu după consti- 
tuții anglo-franţuzeşti, ci după cum cere cea mai bună 
constituţie ce există în lume: constituția firii omeneşti 
şi a popoarelor. Din nenorocire, minoritatea inteligentă 
din Stat — câteva zeci, câteva sute, câteva mii de oameni — 
în loc dea ţine seamă de firea şi de trebuinţele adevărate 
ale poporului, adimenrşte, de vreo sută de ani încoace, 
o lume întreagă de elemente destructive în viaţa publică 
şi se face roaba lor de dragul unor teorii absurde, al unor 
savanţi fără ştiinţă şi filozofi fără nici o înţelepciune.“ 
(p. 104). 

„Eu laud mult înţelepciunea practică, din viaţă, a 
poporului român. Dar asta nu însemnează de loc, după 
cum ar conchide un om pripit în generalizări, că „prin 
urmare“ poporul român e un adevărat „suveran“, că 
poporul român e compus numai din filozofi morali şi 
politici. Nu. Ar fi o nerozie. Susţin că poporul e cu minte, 
câtă vreme e ţinut în frâu de bunele sale moravuri şi 
obiceiuri. Dar moravurile bune şi bunele obiceiuri nu 
pornesc dela majoritatea unui popor, ci dela minoritatea 
lui cea înfeleaptă și cu autoritate. Nu majoritatea unui 
popor ii face poezia populară, legendele şi basmele. (p. 127) 

„Poporul e natură plină, o seculară întrupare de 
energii vitale. lar natura n'are grabă. Nici o grabă. Numai 
omul nătărău, individul, „însul“* cel cu ochii în stele, când 

e leneş, când. pripit. Nu-i mirare că o duce tot din gropi 
în gropi“ (p. 129). 

„Şi mai ales rar cu legile noui şi mai des cu aplicarea 
celor existente. Căci legile bune nu se fac de azi pe mâine, 
ci încet, foarte încet, cu tărăgăneală de ani de zile, şi chiar 
de zeci de ani, şi după discuţii şi lupte serioase şi amen- 
damente chibzuite timp îndelungat, nu improvizate în câteva 
zile. Numai aşa poate şi poporul să ia încet-încet cunoştinţă 
de legile noui, să se orienteze din vreme, să se aleagă 
cu un progres real“ (p. 131). 

„Fiecare guvern, în orice democraţie, e pur și simplu 
sluga unei infime minorități de alegători „cu influenţă“, 
speculanţi la bursa democratică. O păţanie fatală a tuturor 
democraţiilor: „prea ferindu-se de ploaie dau mereu în 
noroaie,** cum zice Românul.“ (p. 143). 

„Suveranitatea patriei nu este şi nu poate fi expresia 
dorințelor noastre, ale celor de astăzi. În ea nu se cuprinde 
numai râvnirea noastră, a celor vii. Ci toată nădejdea celor 
morţi. Toate virtuțile şi toate jertfele lor pentru ţară, pentru 
noi urmaşii. Din mormintele ţării răsună mai multe voturi 
decât din localurile noastre electorale. Acele sunt glasurile 
grave, glasurile sfinte. Singura majoritate de voturi valabilă 
pentru noi.“ (p. 174). 


Aceste gânduri desprinse din context ar putea prezenta 
pe autorul lor ca retrograd. Prinse în sistemul gândirii sale 
ele apar ca adevăruri elementare. Aurel C. Popovici se 
ridică vehement împotriva iureşului pseudocivilizaţiei de 
import care distruge firea şi schimonoseşte sufletele. EI este 
însă un fervent apărător al personalităţii, al „personalității 
devotate naţiunii, nu egoismului lor individualist.“ 

„Naționalismul e credinţă fără rezervă, fără discuţii. 
E o credinţă de stâncă în rostul adânc al Statului, al 
religiunii, al moravurilor şi obiceiurilor naţionale bune ; în 
aptitudinile de cultură, în menirea şi viitorul unui neam.“ 


(p. 152). 

„Întreaga civilizaţie a lumii nu se produce decât de 
naţionalităţi. Şi nu se poate menţine şi desvolta decât în 
lăuntrul lor. Omenirea e o abstracţie, un cuvânt. Fa nu 
trăeşte şi nu poate trăi decât în şi prin naţionalităţile ce 
o alcătuesc, Chiar individul, orişicât ar dori să se arunce 
în „omenire“, tot numai „,într'o naţionalitate poate să cază, 
să dispară,“ (p. 56). 

Scrise la începutul veacului nostru, eseurile lui Aurel 
C. Popovici enunţă adevăruri profetice valabile şi astăzi 
când ele s'au realizat în parte. lată cum a prevestit de- 
zastrul democraţiei marxiste din zilele noastre: 

„Nimeni să nu se amăgească cu nădejdea că ce-a fost 
a fost. Câtă vreme nu se va pune capăt, în mod serios, 
tuturor agitaţiilor revoluţionare, câtă vreme politica şi viaţa 
de sus nu se vor lepăda de clişeurile rele ale acestei 
civilizaţii tehnice, materialiste, pacea poate fi compromisă 
din nou. Mai ales când „curentul progresului“ va dărâma, 
într'o bună dimineaţă, în Apus şi ultimile resturi de cultură 
ce mai sunt“ (p. 164). 

Şi alte gânduri valabile tot atât de mult astăzi ca şi 
atunci când ele au fost scrise: 

„Toată lumea vorbeşte dela o vreme încoace de des- 
voltarea „bogățiilor ţării“, de chestiile economice care ar 
îi primând pe toate celelalte. Bogăţiile ţărei! Apoi ade- 
vărala bogăție a unei țări e vigoarea morală a popu- 
lațiunii, în Special moralitatea tinerimii sale. O fi multă 
bogăţie în pământ, dar ce folos dacă în inimi nu-i dor 
adânc de muncă, nu-i curaj de întreprindere, nu-i statornicie 
de oţel în urmărirea activă a unui scop?“ (p. 185). 

Ar fi o greşeală dacă l-am considera pe Aurel C. 
Popovici xenofob. Dimpotrivă ceea ce-i caracterizează gân- 
direa este respectul faţă de fiecare naţiune şi înţelegerea 
fiecărei culturi, deaceea tocmai coordonatele gândirii sale 
sânt: cultura naţională şi apărarea neamului împotriva 
disoluţiei cosmopolite. Aurel Popovici nu s'a ridicat îm- 

potriva altor neamuri, ci împotriva minciunii democrate, 
împotriva pseudocivilizaţiei cosmopolite, care se revarsă 
mocirlos peste noi înăbuşind în germene sufletul naţional 
creator de cultură. 

Aprigul luptător care a bătut fără cruţare zidurile unor 
utopii primejdioase şi a risipit ceața unor rătăciri păgubitoare 
desvoltării neamului românesc, a fost un suflet înzestrat 
cu adâncă simţire metafizică. Eseul „Credința părinților 
noștri. De ziua Învierii“ sau acel despre „Religiune şi 
naționalitate“ respiră adâncă şi sinceră religiositate creştină. 

„Dar fireasca rânduială a lumii aşa este că omul nu 
pentru a trupului hrană trăieşte. Ci el se hrăneşte spre a 
trăi. Spre a trăi cu trupu-i, dar mai ales cu mintea, cu 
inima, cu sufletul său. Căci numai din aceste dumnezeeşti 
adâncuri ale făpturei omeneşti izvorăşte putinţa de viaţă, 
de fericire omenească pe acest pământ. lar pentru aşa 
viață în lume omului îi trebuie nu numai pâine ci şi 
cuvântul lui Dumnezeu. Căci viaţa asta omenească toată 
ce-i ? Şi ce e toată lumea aceasta văzută de noi? O scurtă 
viață de om, de câteva zeci de ani, ce însemnează ? Doar 
sufletul nostru de oameni muritori, când în bucurii, când 
în măhniri o duce dela leagân la mormânt, dar numai o 
viaţă de om, de om trecător. Trecător pe o corabie trecă-. 
toare, o coajă de lămâie pe o nesfârşită mare, dincolo de 
orice închipuire omenească. Trecătorule semeţ, — de unde 
vii, unde te duci? Dintr'o lume necunoscută într'o ne- 
cunoscută lume. Pe o cale de unde nu mai este întoarcere. 
Pe vecie. Urmăreşte gândul acesta! Pe vecie! Cu toate 
ale lumii bucurii, dureri şi nădejdi omeneşti. Şi pentru ce 
veniseşi din cea negură a nesfârşitelor valuri de vremi? 
Şi pentru ce te duci? (p. 192). 

Sânt simple şi înfiorător de clare aceste gânduri în 
jurul celor din urmă întrebări, pentrucă vin deadreptul din 
gândirea şi din simţirea religioasă a poporului, în sufletul 
căruia ele s'au adâncit de veacuri şi au contribuit la 

desăvârşirea lui morală, la înăițarea lui omenească, Aurel 
C. Popovici aruncă aceste adevăruri eterne pe piaţa ma- 
terialismului şi a raționalismului sterp al epocei sale, unde 
o pătură suprapusă, numită clasă conducătoare, îşi disputa, 
şi-şi dispută încă, negustoreşte îndrumarea şi fericirea no- 
rodului după recetele democraţiei sosite în ţară odată cu 
parfumurile şi panglicele ultimelor jurnale de modă. 


Aurel C. Popovici îşi întemeiază credinţa în misiunea 
neamului său pe creştinism, care pentru el nu este fanatism 
pătimaş, nici formalism sec, nici imperialism pământesc 
Sau fățărnicie cabotină, ci credinţă caldă, intimă, adâncă, 
vie, umilă, 

„creştinismul, cu toate alegoriile lui şi legendele lui 
deosebite, în fond e recunoaşterea umilă, cucernică a 
adevărului inexorabil că lumea este o minune divină pe 
care 0 poţi cerceta şi trebuie s'o cercetezi, şi de care te 
poţi bucura în voia inimei, dar de al cărei „rost ultim“, 
„adevărat“, niciodată nu vei da, pentrucă este şi rămâne 
o faină a lui Dumnezeu. De aceea: crede în Dumnezeu 
şi nu cerceta! Nu căuta să explici tu, în mod „ştiinţiiic“, 
probleme ce nu sunt probleme, ci adevăruri religioase, 
dumnezeeşti şi omeneşti“ (p. 197). 


Această atitudine este conformă cu firea poporului 
român: — „Şi poporul român ştie foarte bine că nu te 
poți bizui în orice raţionalism, căci „gândul omului e 
iad, şi un adânc fără vad“. Ce adâncă îilozoție într'un 
singur proverb ! El singur, interpretat ştiinţiliceşte, dărâmă 
toată literatura * raţionalistă-socialistă făcându-o prai şi 
cenuşă“ (p. 216). 

Dar atitudinea religioasă nu este rezultată din obscu- 
rantism şi ignoranță. Metodele ştiinţelor exacte şi rezultatele 
cercetărilor în aceste domenii îi sânt familiare ; şarjele sale 
se îndreaptă necruțătoare impotriva grandomaniei şi a 
minciunii ştiinţifice, chiar când acestea îmbracă haina stră- 

lucitoare a erudiţiei. In lupta cu adversarii religiei, con- 
centrată în deosebi în eseul „Șfiinfa și credința“, Aurel 
C. Popovici vădeşte o putere de dialectician de o rară 
vigoare. Vorbind despre erudiţia pretențioasă care neagă 
ceea ce nu înţelege, spune: 


„Şi asemenea imeseriaşi simplişti, — cari mai ales în 
Franţa şi în Germania sunt mulţi, — se umflă în pene, 
se cred oameni de „ştiinţă“, judecă cerul şi pământul, 
cerând lui Dumnezeu „explicaţii“ dacă mai există, şi o 
întâlnire pe teren... Şi pentrucă Dumnezeu e mare şi 
bun şi nu se supără de toate prostiile celor ce zbiară la 
cer, meşteşugarul „savant“, călare şi trufaş pe microscopul 
său, denunţă pe Dumnezeu ca despot şi duşman al „su- 
veranităţii“ raţiunii umane ... Şi-l combate şi-l desfiinţează. 
Filozofie de calfe cari se ocupă cu zoologie“ (p. 240). 


Unele adevăruri enunțate de Aurel C. Popovici s'au 
împlinit în parte sau alcătuesc ţinta către care năzuesc în 
zilele noastre diferite ţări : „Pentru Stat, lucrul de căpetenie 
şi care ar trebui să primeze orice alte consideraţiuni, este: 
a-şi creşte generaţii întregi de cetăţeni cu unitate morală, 
oameni încălziţi de aceleaşi idealuri, de aceleaşi aspirații 
naţionale ; caractere puternice dar legate între sine printr'o 
coesiune superioară în vederea asigurării şi înălţării ţărei 
şi a neamului lor” (p. 247). 


Concepţia pedagogică expusă în articolele : „/nvăfă- 
mânt şi educaţie“, „Disciplina morală“, „Programe de 
»civilizație« “, „Profesori nu programe !* sânt astăzi, în 
haosul programelor analitice şi al desorganizării învăţămân- 
tului, mai actuale decât au fost alunci când au fost scrise. 


Adevărurile spuse despre presă în articolul „Puterea 
presei“, vin parcă să confirme, că nimic nu e nou sub 
soare, toate dăinuesc etern sau se repetă: „Nu e deci de 
loc o afirmare paradoxală că pe măsură ce presa se întinde 
şi se răspândeşte, cultura adevărată nu numai că nu prinde 

teren, ci scade mereu pe toată linia. Căci niciodată o 
superficialitate generalizată nu compensează cultura serioasă 
a unei minorităţi. lar cultura serioasă a minorităţii nu mai 
are nici O influenţă asupra masselor când superficialitatea 
e hotăritoare. Atunci şi oamenii de valoare, talentele pro- 
ducătoare de cultură se retrag, se isolează, păstrează cultura 
lor superioară pentru sine“ (p. 281), 


Cu o logică de fier distruge prejudecaţi cari strălucesc 
ca aurul fals şi zăpăcesc massele, ca de exemplu în articolul : 
„Sau libertate sau egalitate“, în care arată cu claritate că 
egalitarismul democraţiei marxiste exclude libertatea. N'au 
confirmat evidenţa acestui adevăr evenimentele din Rusia 
comunistă >? ! 

Democraţia marxistă prinsă în cleştele logicei sale 
trosneşte din toate încheieturile, iar când îi dă drumul 
numai zdrenţe se alege din ea, 

Dupăce, în primele două părţi ale colecţiei de eseuri 
intitulată „,Naţionalism sau democrație“, a supus unei critice 
biciuitoare democraţia marxistă şi ateismul ştiinţist al epocei 
„moderne“, în partea a treia arată „caracterul fundamental 
al naţionalităţii.“ 

Se poate ca unii să nu împărtăşească unele păreri 
ale lui Aurel C, Popovici, părându-li-se anacronice, cum 
e de pildă pledoaria lui pentru menţinerea vechilor ranguri 
boiereşti „prinzându-le în forme noui de distincţiune, sub 
garanţii mai reale de numire şi înaintare.“ 


Se poate ca celor mai mulţi, cu gândirea întemeiată 
pe principiile revoluţiei franceze, să li se pară această con- 
cepţie despre nobilimea ereditară o concepţie bizară, re- 
acţionară, fosilară, Ea însă nu trebuie desprinsă din cadrul 
gândirei lui Aurel C. Popovici, unde apare ca o consecință 
logică impusă de premisele gândirii sale. 

Considerând națiunea ca o noblețe, el vrea în mod 
logic să distingă pe purtătorii de gândire, pe conducătorii, 

pe acei ce s'au sacrificat pentru naţiune. ,Naţionalitatea e 
o nobilime“ ...,,ordinea naţională... putinţa unui popor 
de a se ridica la rangul de naţiune este bazată pe in- 
egalitate. lar inegalitatea, zice cu drept cuvânt şi Ammon), 
nu este ceva ce ar putea fi desființat căci ea este însăşi 
firea neamului omenesc, e nedespărțită de el ca naşterea 
şi moartea.“ (p. 320). 

Este atât de firească întrebarea pe care o pune preo- 
pinenţilor săi democrați: ce a câştigat neamul românesc 
că vechii boeri cu dragoste de neam şi cu frica de Dumne- 
zeu, Goleştii, Câmpinenii, Bălenii, Ghiculeştii, Kogălni- 
cenii ş. a. au fost înlocuiţi de boerii noui Moche, Şloim 
şi Temistocle?! — A câştigat baia de sânge din 1907! 


Poate îi numită reacționară gândirea lui Aurel C. 
Popovici, care reclamă ca privilegii eterne şi naturale ale 
clasei conducătoare: za/entul, caracterul, patriotismul ? 
„Dacă democraţia nu recunoaşte că cei mai buni fii ai 
țărei, cari întrunesc în mod real asemenea calităţi, trebuie 
să aibă privilegii în conducerea ei: dacă ea nu se în- 
chină, cu cucernicie, în faţa acestei Sfinte Treimi politice; 
dacă nu-i înalţă ei un templu care s'o ferească de blasfemia 
invidiei, a răutăţii şi a neputinței vanitoase şi de asalturile 
şi de invaziunea lor; dacă democraţia nu-i construeşte o 
severă hierarhie care s'o apere ca un corp de gardă; dacă 
această hierarhie puternică nu e deschisă, ca meritul să 
poată intra, de oriunde ar veni, şi ca nedemnitatea să 
poată îi eliminată, oricât de sus s'ar găsi; dacă, zic, „de- 
mocraţia“ nu va organiza, în mod serios, asemenea mo- 
derne ziduri de apărare, punți de trecere şi de ieşire în şi 
din a ei proprie distincţiune sau aristocrație, modernă, 
civilizată, — „democraţia“ e condamnată la moarte; la o 
moarte urâtă, scandaloasă : la înnec într'o mocirlă de pofte 
şi de sânge.“ (p. 335). 


1) Otto Ammon, Die Gesellschaftsordnung und ihre natiirlichen Grund- 
agen, 

Dacă aceste poveţe pot servi drept memento pentru 
zilele noastre, iată alte rânduri scrise ca pentru ziua de azi: 

„Eu unul zic: interesul nostru general cere să facem 
tot posibilul ca unitatea morală dintre toţi Românii să 
devină din ce în ce mai strânsă, mai reală şi mai covâr- 
şitoare, ca şi acei Români ce nu sunt încă Români, cum 
am vrea noi să fie, să poată deveni. Dar şi în această 
străduință ca în toate adevărul trebuie să ne călăuzească, 
nu fantazia, nu exagerările. Căci o unitate morală nu se 
obţine nici prin rodomontade şi insulte, nici prin şovinism 
ridicol. Ea se obţine prin pilde înălțătoare, prin dreptate 
şi adevăr, prin pilde ce merită să îie imitate. Nu ştii de 
ce rassă originară eşti? Ai vre-o nedumerire ? Caută să fii 
de rassa oamenilor cu caracter întreg, muncitori şi cu 
dragoste şi credinţă către ţară, către neam şi vei face parte 
din Românii cei mai adevăraţi ... Căci nu prin declamaţii 
populare, ieftine şi înşelătoare, se întăreşte trupul şi se 
înalţă mintea şi sufletul unui popor, ci prin studierea 
serioasă a situaţiunii, prin fapte înțelepte, prin exemple de 
hărnicie, de ordine şi corectitudine. Apoi respectul pentru 
aceste bunuri morale tocmai de sus trebuie să pornească. 
Ele nici odată n'au pornit şi nu pot porni de jos.“ (p. 340). 

Gândirea politică a lui Aurel C. Popovici nu se sub- 
ordonează nici unei concepţii de partid. Ea scrutează legile 
eterne ale evoluţiei societăţilor omeneşti, ale naţionalităţi- 
lor, şi subordonează toate ideologiile reprezentate de partide 
acestor legi. Multe doctrine, în deosebi astăzi, se întemeiază 
pe adevărurile enunțate în studiile sale; multe mişcări 
naţionale, nu numai dela noi, işi legitimează existenţa în 
lumina acestor legi. Excesele, în care ele cad uneori, nu 
infirmă valoarea acestor legi, exagerările sânt reacţiunea 
firească împotriva viciilor ce ameninţă 'viaţa însăşi a naţiu- 
nilor. Judecata lui despre doctrinele politice este liberă de 
prejudecăţi, senină, obiectivă. 

„E cunoscută comparaţia lui Romer şi Bluntschli. 

Amândoi aceşti Elveţieni compară pe conservatori cu 
oameni în vârsta matură ai unui popor, pe liberali cu tinerii 
plin de avânt, în plină bărbăţie, iar pe democrați cu — 
copiii !... 

Sub regim de ordonată libertate, oamenii de valoare 
se ridică prin meritul lor şi formează o clasă. Statul trebuie 
s'o recunoască. În regim de libertate, poporul devine 
naţionalitate. Statul trebuie s'o ocrotească de democraţia 
cosmopolită. În regim de libertate inegalitatea creşte. Statul 
n'are cădere a o nivela. Numai religiunea are această putere. 
Toate acestea ne dovedesc până la evidenţă, că libertatea 
e un principiu aristocratic, cu desăvârşire aristocratic, şi 
deci în antiteză ireductibilă cu democraţia, al cărei princip 
fundamental e egalitarismul. Un liberal care se face de- 
mocrat, sau nu ştiuse ce e liberalismul, sau îl trădează de 
dragul plebii demagogilor. Vorba e că tocmai libertatea 
adevărtată produce caractere nobile. Democraţia egalitară 
produce caractere plebeie. Alegeţi !'* (p. 302). 

„Nici în practică, dar nici măcar în doctrină, un suflet 
liberal nu poate îi democrat, dacă este ceea ce trebuie să 
fie : adevărat patriot şi liberal după trebuințele reale ale 
neamului său, nu după moiturile doctrinelor abstracte. 
Ori-ce democraţie este esențialmente egalitară. /ar Jibera- 
lismul este negațiunea cea mai categorică a egalităţii 
deduse din abstracții, din teorii, din fantezii. Liberalismul 
adevărat, cum era d. p. cel englezesc, nu porneşte din 
visuri ci din practica vieţii. El imită pilda desvoltării în 
natură, nu cea din sere artificiale. El n'a aşteptat pe Darwin 
ca să vază că numai lupta pentru existenţă desvoltă în om 
cea mai puternică pârghie de bună stare: interesul lui 
personal. Ştie că aşa-i în firea toată dimprejur. Şi că în 
politică lupta trebuie să fie omeneşte îngrădită dar — liberă. 
Căci de unde nu, ea încetează şi e hărăzită Statului. 
Liberalismul adevărat s'a născut din lupte bărbăteşti contra 
robiei. Nu a „emanat“ din invidii şi cârteli de babe plân- 

gătoare ce conduc demagogiile egalitare, socialiste, ţărăniste. 
In robia cezaristă sau demagogică toţi sunt egali — sub 
greutatea lanțurilor, sub imperiul egalitar al foamii, al 
mizeriei generale, al tragerii pe sfoară“ (p. 298). 

In războiul ideologic din timpurile noastre, principiul 
rasist ocupă o poziţie centrală. Unii l-au ridicat la rangul 
de dogmă mistică. Concepţia rasistă este o creaţie a detes- 
tațului secol al XIX-lea cu  şiiinţificismul său, pe care-l 
repudiază şi acei ce au profitat pe urma lui. Enunţat de 
Francezul Gobineau principiul rasist a fost elaborat în 
laboratoarele germane şi transformat în armă de luptă cu 
două tăişuri. Într'adevăr odată ce te proclami rasă superi- 
oară cu privilegii de popor stăpân faţă de celelalte popoare 
sclave, unde se opresc aceste pretinse drepturi ale supra- 
omului ? In teorie ele tind la subordonarea şi robirea 
tuturor celorlalţi intereselor tale, în practică la crearea şi 
justificarea unei mistice războinice. 

Aurel C. Popovici a trăit şi a activat în centrul 
curentelor cari sânt pe cale să deslănţuie furtunile ideologice 
de astăzi. Problema rasei a stat în centrul preocupărilor 
sale. Documentarea temeinică asupra acestei chestiuni o: 
vădesc în deosebi eseurile: Înfluența rasei în cultura 
Italiei, Caracterul național şi cultura, Încrucișarea de 
rasse. Relevând importanţa rassei, spiritul latin, clar şi 
echilibrat al lui Aurel C. Popovici având simţul proporţiilor 
şi al nuanţelor în cea mai înaltă măsură, nu cade în exa- 
gerări compromiţătoare şi în misticism zoologic. „Totdeauna 
în înţelesul meu — spune el —: rassă = naţionalitate. 
Aici întrebuințez expresia „rassă“ pentrucă vroi să lămuresc 
mai ales ceeace se crede azi sub „rassă“ în cercurile de 
cari stau aproape eu însumi, dar ale căror idei eu însumi 
nu le pot aproba decât în parte“ (p. 459). „După a mea 
convingere, repet, noţiunea rassă e din cale afară vagă. 
Ea nu se deosibeşte, în fond, întru nimic, de abstracţia 
omenirii... Factorul adevărat al întregei culturi ome- 

nești este naționalitatea“ (p. 358). A. C. Popovici anunţă 
o lucrare specială asupra acestei chestiuni. Este probabil 
lucrarea Renaşterea națională, al cărei manuscris s'a 
pierdut, sau a fost făcut pierdut, pentrucă editorul n'a văzut 
sau n'a vrut să vadă rentabilitate în exploatarea lui. 


Realitatea obiectivă a neamului românesc este pentru 
Aurel C. Popovici țărănimea : „Adesea mi-am pus între- 
barea : de ce oare țărănimea românească din Moldova şi 
Banat, din Maramureş şi din Arges, din Ardeal, din Mun- 
tenia şi din Bucovina e aceeaşi, alară de mici nuanţe ne- 
însemnătoare? Şi de ce clasa cultă românească din aceste 
deosebite ţări, se deosebeşte aşa de mult? De ce mai ales 
în această clasă cultă se găsesc atâtea tipuri spălăcite, fără 
nici un relief, fără nici o rezistență? Eu cred că între 
cauzele acestea, căci sunt mai multe, mai ales două ar fi 
foarte uşor de pus în lumină: una e promiscuitatea etnică 
dela oraşe, cealaltă ţine de diversitatea influenţei culturale 
în timpul copilăriei. Chiar şi Românul adevărat, dacă e 
covărşit de mic copil, de cultura franceză în România, de 
cea germană în Bucovina, de cea maghiară-germană în 
Ungaria, devine foarte uşor un hibrid intelectual, un om 
naţionaliceşte stricat, nenorocit pentru toată viaţa lui şi a 
poporului său“ (p. 353). Meditând asupra acestor adevăruri 
vom ajunge astăzi la o înţelegere mai clară a multor pro- 
bleme ce s'au pus la noi dela Unire încoace. 

Dar „...nici popoarele, nici limbile, nici culturile nu 
pot să rămână absolut pure. Ele toate cuprind şi trebuie 
să cuprindă şi oarecari elemente străine. Şi aici, ca şi în 
cele mai multe manifestări omeneşti, binele e la mijloc, 
nu în extreme, nu în exagerări. Dar trebuie să facem dintru 
început o rezervă : oricare ar fi elementele străine şi oricât 
de bune ar fi ele, fondul etnic al poporului, al limbei şi 
al culturei sale trebuie să  covârşească toate adausurile, 
trebuie să le poată asimila uşor, fără nici o zdruncinare“ 


(p. 355). 

Concluziile la care ajunge Aurel C. Popovici în acest 
domeniu sânt o dovadă mai mult pentru temeinicia şi firea 
cumpănită a judecății sale. „Amestecul rasselor inferioare 
din imperiul roman cu ceea ce mai rămăsese din vechiul 
neam roman trebuia să ducă la o corcire totală, la pro- 
ducţia acelor tipuri spălăcite, viclene, fără Dumnezeu şi 
fără patrie, fără cap şi fără adevărată cinste, corupte şi 
corupătoare, simple stomahuri ambulante — cari prăpădesc 
Statul Roman“ (p. 362). Aceste adevăruri au dureroase 
ecouri în vremurile şi în părţile noastre. Pe de altă parte 
însă: „Fiecare rassă are nevoie, din când în când, de 
o împrospătare a sângelui său, de un fel de infuziune 
de sânge nou, în proporții potrivile. Un asemenea a- 
mestec discret cu o rassă apropiată e chiar o condiţie 
de sănătete şi prosperitate naţională; e o altoire, o 
înobilare“ (p. 363). 

Aceasta este concepţia lui Aurel C. Popovici, ferită 
de rătăcirile exagerărilor, dar mai puternică decât toate 
misticismele, prin tăria credinţei liniştite în dreptatea seculară 
a neamului şi în sănătatea lui etnică. 

De orice problemă Aurel C. Popovici s'a apropiat 
bine pregătit şi i-a dat soluţii practice valabile până astăzi. 
Articolul „Școala de caractere“ enunţă un program de 
educaţie de care, oricât s'ar îndepărta desorientarea peda- 
gogică din zilele noastre, va trebui să ţină seama oricine 
vrea să găsească drumul mântuirii prin educaţie. 

Aceste spicuiri din opera lui Aurel C. Popovici nu 
sânt în măsură să-i reconstituiască concepţia despre viaţă, 
despre lume, despre rosturile neamului nostru în această 
lume. Ele pot doar îndemna la o actualizare a acestei 
gândiri salutare şi necesare azi mai mult decât atunci 
când ea s'a închegat. : 

Luând atitudine personală faţă de toate fenomenele 
vieţii, el a studiat cultura şi civilizaţia omenească în lumina 
intereselor neamului său. A arătat primejdia ce rezultă 

pentru evoluţia neamului românesc din acceptarea pasivă 
a unor forme de civilizaţie străină. El însuşi nu s'a lăsat 
copleşit şi alterat, în fiinţa sa autentică de Român, de 
balastul unei civilizaţii cărturăreşti prin care adesea vor să 
strălucească cei vanitoşi şi egoişti. Mintea lui trează, 
inima lui curată au trăit în continuă vibraţie cu nevoile 
neamului său, 

Spiritul lui ma fost ceară moale pe care se imprimă 
impresii erudite, el a căutat să imprime evenimentelor pe 
cari le studia pecetea credinţei şi a convingerii sale. Sănă- 
tatea virilă a sufletului său se menţine prin contactul per- 
manent cu realitatea vieţii noastre. Deviza lui este: Nu 
trebuie să introducem cutare sau cutare măsură pentrucă 
ea a fost aplicată în cutare şi cutare ţară, ci trebuie să 
privim ce măsuri de îndreptare şi de progres cere realitatea 
noastră naţională. 

Trăsătura fundamentală a ideologiei sale este lupta 
împotriva democraţiei care disolvă cultura naţională a fie- 
cărui popor. Protestul său se ridică vehement împotriva 
lui Rousseau, a lui Marx, Haeckel e tutti quanti. Această 
luptă o ducea azunci, într'o vreme de înflorire a ideilor 
democratice, când strălucirea lor înşelătoare orbise şi la 
noi o parte din intelectualitatea ţării. Dreptatea lui se poate 
vedea astăzi când lumea asistă cu groază la rezultatele 
democraţiei marxiste în Rusia şi în Spania! El a com- 
bătut primejdia cu biciul de foc al vervei sale atunci când 
ideologia marxistă pusese stăpânire pe mulţi dintre cei 
buni şi generoşi, transformându-i în fanatici. 

Aurel C. Popovici a fost un polemist viguros. Ade- 
vărurile enunțate de el strălucesc acum mai mult în lumina 
verbului său convingător. Mulţi s'au hrănit din bogăţia 
sufletului său, mulţi şi-au întemeiat rosturile lor de con- 
ducători pe învăţăturile lui. El e, pe de altă parte, un 
precursor al curentelor naţionaliste de astăzi. 

O cultură vastă în toate domeniile ştiinţelor umaniste 

şi ale ştiinţelor exacte i-au pus la îndemână o informaţie 
bogată şi sigură şi o putere de argumentare excepţională, 
Ştilul său aspru este forma firească a argumentărilor po, 
lemice cari cad ca lovituri de ciocan şi a enunţărilor apoi 
dictice de adevăruri aruncate ca axiome, 

Trebuie să deosebim activitatea lui Aurel C, Popovici, 
doctrinar naţionalist şi îndrumător al culturii şi al vieţii 
româneşti, de activitatea ce a desfăşurat pentru apărarea 
elementului românesc din teritoriile de sub stăpânire străine, 
Şânt două fronturi de luptă ale aceluiaşi război pentru 
conservarea neamului românesc, inta finală către care 
vâslia spiritul înaripat al lui Aurel C, Popovici a fost 
adunarea Românilor într'un stat, Etapele acestui drum erau 
fixate pe un plan mai îndepărtat decât acela care s'a reali, 
zat printr'o conjunctură istorică pe care nici o minte 
omenească n'o putea prevedea, 


Aurel C, Popovici, având permanent înaintea ochilor 
primejdia maghiarismului, care înghiţia cu lăcomie frânturi 
din naţiunile pe cari le stăpânia cu brutalitate şi primejdia 
slavismului, care asimila lent marginile teritoriului etnic 
românesc, a văzut mântuirea istorică într'o alianţă cu ger, 
manismul, Din această concepţie rezultă o atitudine rezer, 
vată față de poporul francez pe caresl vedea subminat de 
cangrena democratismului disolvant, El nu putea privi cu 
simpatie alianţa Franţei cu Rusia şi legăturile politicei 
franceze cu mişcarea panslavă, Franţa îşi căuta în politica 
rusofilă şi panslavistă un aliat împotriva germanismului în 
amenințătoare ascensiune după războiul din 1870, Rusia şi 
panslavismul erau însă primejdiile de moarte pentru poporul 
român, 

Plecând dela aceste premise Aurel C, Popovici luptă, 
pe celalt front al activităţii sale, cu aceeaşi credinţă şi cu 
aceleaşi arme, Prin presa din ţară şi din străinătate, în 
deosebi din Austria, el arată primejdia şi formulează soluţii, 
Necesităţile etnicoxistorice din acea vreme stau la temelia 

? 

concepţiei sale, care preconiza o organizare federativă, după 
model elveţian, a naţiunilor din imperiul habsburgic. Eman- 
cipării acesteia a tuturor Românilor din Austro-Ungaria 
avea să-i urmeze în mod firesc unirea tuturor Românilor. 
Concepţia aceasta este formulată în deosebi în lucrarea de 
de mare ecou „Die vereinigten Staaten von Gross- 
Oesterreich“ apărută la Lipsca în anul 1906. Ea a avut 
un răsunet extraordinar la naţiunile oprimate din Austro- 
Ungaria, a seuduit din temelii credinţa acestor naţiuni în 
viabilitatea vulturului bicefal şi a trezit conştiinţa drepturi- 
lor naţionale. Dreptul de autodeterminare al naționalităților 
impus prin punctele wilsoniene, n'a fost decât consecinţa 
firească a concepţiei lui Aurel C. Popovici. Soluţia expusă 
în studiul său era o soluţie de tranziţie posibilă în acel 
moment istoric; prin ea se urmăria ameliorarea situaţiei 
Românilor şi pregătirea lor pentru idealul final, care se 
preconiza mai îndepărtat; ea nu reprezenta un ideal final, 
ci însemna pregătirea drumului către acel ideal. 


Istoria a precipitat soluţionarea problemei. O voinţă 
superioară tuturor prevederilor şi voinţelor omeneşti a 
ajutat realizarea acestui ideal. 

A rămas prin aceasta zădarnică opera lui Aurel C. 
Popovici? O lege morală ne învaţă că nimic din eforturile 
noastre către bine nu se pierde. Opera lui Aurel C. Popovici 
şi-a produs efectele ei în pregătirea spiritelor pentru lupta 
pentru libertate şi autodeterminare la naţiunile din fostul 
imperiu habsburgic. 

Pentru a putea lupta cu mai mult succes, împotriva 
primejdiei austro-ungare, pentru Românii din acea ţară, 
Aurel C. Popovici îşi ia, în 1912, concediu şi pleacă din 
Bucureşti pentru a se stabili în Viena. Aici câştigă cercuri 
tot mai largi pentru ideile sale. Influenţa sa ajunge până 
la curtea imperială unde câştigă adesiunea categorică a 
succesorului tronului habsburgic, arhiducele Franz Ferdi- 
nand. Ungurii în desnădejdea lor întreprind o acţiune de 

nimicire împotriva cărţii şi a autorului. Cartea este inter- 
zisă, scoasă din librării, confiscată, nimicită; împotriva 
autorului ei deschid acţiune publică de înaltă trădare pentru 
a-l condamna iarăşi la muncă silnică pe viaţă. Dar idea 
îşi face drum, ea nu poate fi nimicită. Nici de astă dată 
autorul n'a căzut în mâna călăilor, dar şi acum a căzut o 
victimă, ca şi atunci cu procesul replicei, când tânărul 
tipograf M. N. Roman din Sibiu a căzut victimă răzbunării 
maghiare. De astă dată victimele au fost arhiducele Franz 
Ferdinand şi soţia sa ucişi în atentatul dela Saraievo. 
Arhiducele era partizan al doctrinei lui Aurel C. Popovici. 
Ungurii nu puteau ierta această trădare a casei de Este, 
cum numiau ei atitudinea moştenitorului lronului habs- 
burgic. Ei vedeau în viitorul monarh un partizan al drep- 
turilor naționalităților. Naţionalităţile oprimate însă, cărora li 
se refuza o libertate parţială şi-au găsit, după cataclismul 
mondial, libertatea deplină. La făurirea mentalităţii, care a 
folosit momentul istoric, la pregătirea spiritelor naționalităților 
pentru lupta pentru libertate care a dus la prăbuşirea 
monarhiei habsburgice, a contribuit, în mare măsură, opera 
lui Aurel C. Popovici. 

Din acest punct de vede.e Cehii, Slovacii, Slovenii, 
Sârbii şi celelalte neamuri ni sunt tributari cu recunoştinţa 
lor. Trebuie să facem acest act de dreptate faţă de memoria 
nedreptăţită a lui Aurel C. Popovici. 

Aurel C. Popovici este un nedreptăţit uilat şi de 
aceia, cari trăiesc prin gândul lui sădit în sufletele lor. 
Meritul ce-l are la dărâmarea situaţiei politice antebelice 
din Europa centrală va trebui restabilit odată cum cere 
dreptatea. 

Prin Opera sa Aurel C. Popovici a coniribuit la dărâ- 
marea zidurilor închisorii habsburgice. În privinţa aceasta 
el stă în fruntea luptătorilor pentru libertate ai naţiunilor 
din Austro-Ungaria. Să nu pierdem din vedere că princi- 
piul naţional a fost sugerat lui Wilson de icătre T. G. 

Masaryk, camaradul de luptă al lui Aurel C. Popovici şi 
conaţionalul lui Pallacky, istoricul ceh la care găsim în 
germene concepţia statului federativ austro-ungar. 


În ziua de 27 August 1916 (14 August st. v.), exact 
24 ani din ziua arestării lui Aurel C. Popovici la Predeal, 
România declară război Austro-Ungariei, motivându-şi 
această hotărire istorică cu dreptul la viaţă liberă a Româ- 
nilor de pretutindeni. Din momentul în care ţara a intrat 
în război, Aurel C. Popovici şi-a încordat toată fiinţa 
pentru a-şi servi neamul în ceasurile destinului tragic. 


Drumul pribegiei sale reîncepe, după scurte popasuri. 
El părăseşte Viena şi se refugiază în Elveţia pentru a 
continua lupta de luminare şi informare a lumii apusene 
asupra chestiunii româneşti. Lipsurile îl apăsau, dar nu-i 
curmară puterea de muncă. El n'a putut porni în largul 
lumii, cum doria, pentru apărarea cauzei neamului său, 
unde era mai mare nevoie, aşa cum a făcut T. G. Masaryk 
evadat şi el în timpul războiului din închisoarea habs- 
burgică. Lui Aurel C. Popovici i-a lipsit sprijinul şi înţe- 
legerea compatrioţilor săi de care prietenul său ceh sa 
bucurat din plin. 


. Stabilit în Elveţia el duce o propagandă de lămurire 
a opiniei publice apusene asupra dreptăţii cauzei poporului 
său. În acelaşi timp pregăteşte o nouă operă, care avea 
să devie o nouă armă de luptă împotriva Ungurilor la 
congresul de pace. Această lucrare este: La guestion 
roumaine en Transylvanie et en Hongrie, Lausanne-Paris 
1918, tipărită după moartea lui Aurel C. Popovici, prin 
truda şi sbuciumul devotat al soţiei sale. La guestion 
roumaine redactată în anii 1916—17, după intrarea Ro- 
mâniei în război se alcătueşte din părţi din replica scrisă 
în 1892 şi din capitole scrise după 1916. Argumentele 
din 1892 au folosit şi pentru apărarea drepturilor noastre 
la congresul păcii din 1919. 

Răsună în această carte vigoarea luptătorului din 1892, 
care a aruncat în lupta împotriva Ungurilor arma ştiinţei 
şi a dreptăţii neamului său. Dar mai puternice vibrează 
acum accentele de afirmare a acestei dreptăţi acum când 
neamul întreg a pornit la moarte pentru biruinţa ei, când 
țara liberă intrată în războiul de întregire fusese supusă 
tragicei încercări a infrângerii. Cartea aceasta este scrisă cu 
sângele eroului pribeag, care nu se lasă înfrânt. Luptă cu 
toate mijloacele, strâmtorat de sărăcie şi obosit de boala, 
căreia nu vrea să i se supună organismul său robust. 
Coarda eforturilor şi a suferințelor a fost însă întinsă peste 
măsură, până ce a plesnit, mai mult sub lovitura ce i-o 
dădu înfrângerea armatelor române în 1917, decât a unei 
boii ce putea fi înfruntată. A murit fără mângâierea, care 
a venit pentru noi toţi câți am supravieţuit acelei îngenun- 
chieri tragice. Destinul lui este destinul soldatului căzut 
pe câmpul de luptă cu ochii spre cerul albastru şi luminos 
al idealului pentru care a căzut. 


Viaţa lui Aurel C. Popovici este o epopee de iupte 
dârze cu armele spiritului împotriva opresiunei şi a pri- 
mejdiei de exterminare a neamului românesc de sub stă- 
pâniri străine. Viaţa lui Aurel] C. Popovici a fost în între- 
gime închinată luptei pentru drepturile poporului român. 
Ea n'a cunoscut răgaz până ce nu şi-a găsit odihnă şi 
mântuire din sărăcie în mormântul din cimitirul din Geneva, 
unde zace uitat de aceia pe cari i-a îndrumat şi i-a pre- 
gătit pentru luptă, uitat de aceia pentru cari s'a sacrificat, 
nedreptăţit de publicistica românească pe care a cinstit-o 
prin contribuţia sa. 

În cimitirul din Geneva doarme Bănăţeanul Aurel C. 
Popovici, ostaş credincios al neamului său, căruia i-a 
închinat întreaga sa viaţă de trudă. 


Sub lespedea lucie din cimitirul străjuit la orizont de 
masivul etern înzăpezit la Mont-Blancului doarme etern 

Aurel C. Popovici. Compatrioţii săi, cari se vor osteni 
până acolo sus, luând şoseaua ce urcă lin pe malul lacului 
Leman, vor putea ceti ca o mustrare epitaiul: săpat în 
lespedea de marmoră de pe mormântul unui ostaş al 
gândirii româneşti : 
Aurel C. Popovici 
1863—1917 


Patriote roumain 
Mort pauvre 

